**GREEN WHEELS**

**Operation, Repair and Service of Hybrid and Electric Cars**

ERASMUS+ Key Action 2:

Cooperation for Innovation and Exchange of Good Practices- Sector Skills Alliances

**2016.11.01 – 2019. 10.31.**

Ezúton szeretnénk Önt tájékoztatni, hogy 2016. novemberében “Green Wheels” néven Erasmus+ projektet indítottunk útjára.

A projekt célja olyan szabadon hozzáférhető ***digitális tananyag*** összeállítása - hibrid és elektromos autók gyártása és szervizelése szakterületen, amely a ***legmodernebb pedagógiai módszereket használja:*** úgy mint a kritikai gondolkodás, a kollektív tanulás, a fordított tanterem koncepció vagy a PLA.

A projekt fő céljai közé tartozik a tanárok innovatív módszertani készletének bővítése, tanár-tréningek kidolgozása és mentorálási rendszer kialakítása a fenti területen oktatók számára.

Az új tananyag bevezetése során felmerülő kerettanterv-módosítási lépések az EU ECVET tanulási eredmény megközelítés (Magyarországon Képzési Keretrendszer) alapján történnek.

A projekt várható eredményei: komplex online Learning Management System (LMS), e-learning tartalom, nyomtatott munkafüzet, vizsga-dokumentumok, képes, online-szakmai szótár, kevert tanítási módszert támogató anyagok (Blended Learning), ECVET-en alapuló tananyag-leírás.

Továbbá, ajánlást szeretnénk tenni az autóipari képzések hibrid és elektromos autók gyártásához és szervizeléséhez kapcsolódó területeinek ECVET alapú megközelítésére.

A projekt hosszú távú célja, hogy az autóipari munkaadók által elvárt tudás be tudjon épülni a szakképzésbe. A projekt eredményei széles körben (autóipari szakképzést végző intézmények, autóipari szakmai szervezetek és szabályozó szervezetek) kerülnek megismertetésre.

A projektben résztvevő országok: Csehország, UK, Szlovákia és Magyarország.

Mind a négy országban azonos típusú projektpartnerek dolgoznak együtt: egy szakképző intézmény, egy szabályozó szervezet és a munkaadók csoportjai. A projektet a Centre for Modern Education CZ vezeti.

Magyar projektpartnerek: Magyar Kereskedelmi és Iparkamara, Fáy András Közlekedésgépészeti és Műszaki Szakközépiskola, Centre for Modern Education HU.